Kirsten Sørlie

Kirsten Sørlie (født 5. oktober 1926 i Askim, død 23. september 2013 i Oslo) var en norsk regissør og skuespiller.

Sørlie debuterte som skuespiller på Centralteatret i 1947 og ble der ett år. I årene 1949–1951 var hun engasjert ved Det Nye Teater og opptrådte også i revyer på Edderkoppen Teater og Chat Noir. I 1961 virket Sørlie ved Lilla Teatern i Helsingfors der hun spesialiserte seg på oppsetninger av moderne dramaer og gruppeteater. I årene 1967–1975 var hun fast ansatt ved Nationaltheatret og ble senere frilanser.

Sørlie virket sporadisk som filmskuespiller i mindre roller med debut 1946 i To liv. Hun regisserte også ni oppsetninger i Fjernsynsteatret 1966—1984.

Sørlie var formann i Sceneinstruktørforeningen 1974—1976.

Hun var gift med programsekretær Odd Grythe (1918–1995) fra 1955 til 1958 og er mor til skuespilleren Hilde Grythe.

Filmografi 
 Roller

Teaterroller (utvalg)
 Regi

Referanser

Eksterne lenker 
 

Norske teaterregissører
Norske skuespillere
Personer fra Askim kommune